CELEX: 62016CN0359
Language: sl
Date: 2016-06-24 00:00:00
Title: Zadeva C-359/16: Predlog za sprejetje predhodne odločbe, ki ga je vložilo Hof van Cassatie (Belgija) 24. junija 2016 – Ömer Altun in drugi, Absa NV in drugi/Openbaar Ministerie

12.9.2016   
            
            
               SL
            
            
               Uradni list Evropske unije
            
            
               C 335/38
            
         Predlog za sprejetje predhodne odločbe, ki ga je vložilo Hof van Cassatie (Belgija) 24. junija 2016 – Ömer Altun in drugi, Absa NV in drugi/Openbaar Ministerie
   (Zadeva C-359/16)
   (2016/C 335/52)
   Jezik postopka: nizozemščina
   
      Predložitveno sodišče
   
   Hof van Cassatie
   
      Stranke v postopku v glavni stvari
   
   
      Vložniki kasacijskih pritožb: Ömer Altun, Abubekir Altun, Sedrettin Maksutogullari, Yunus Altun, Absa NV, M. Sedat BVBA, Alnur BVBA
   
      Nasprotna stranka v postopku s kasacijsko pritožbo: Openbaar Ministerie
   
      Vprašanje za predhodno odločanje
   
   Ali lahko sodišče druge države članice, ki ni država članica pošiljateljica, razveljavi ali ne upošteva obrazca E 101, ki je bil izdan na podlagi člena 11(1) Uredbe Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (1), preden je bila razveljavljena s členom 96(1) Uredbe (ES) št. 987/2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2), če iz dejanskega stanja, o katerem odloča, izhaja, da je bil obrazec pridobljen ali se je uveljavljal na podlagi goljufije?
   
      (1)  UL, posebna izdaja v slovenščini, poglavje 5, zvezek 1, str. 83.
   
      (2)  Uredba (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (UL L 284, str. 1).